Linkin Park

**Linkin Park** — амэрыканскі рок-гурт. Адзін з самых папулярных прадстаўнікоў рок-сцэны. З 1996 году гурт прадаў больш як 50 мільёнаў копіяў альбомаў і двойчы атрымліваў прэмію Грэмі. Здабыў свой посьпех *Linkin Park*, дзякуючы альбому Hybrid Theory. Альбом разыйшоўся 10 мільённым накладам копіяў, у выніку чаго здабыў брыліянтавы статус.

Наступны студыйны альбом, Meteora, паўтарыў посьпех папярэдняга, займаў першае месца ў 2003 годзе ў чарце *Billboard Top 200*. Грошы, атрыманыя ад продажаў гэтага альбома, гурт выкарыстаў у дабрачынных мэтах па ўсім сьвеце.

Апошні па часе альбом Minutes to Midnight, які заняў першыя месцы чартаў у 32 краінах, стаў тройчы плятынавым, і пасьпяхова ўзначальваў увесь 2007 год рэйтынг Billboard.

У 2009 годзе выходзіць сынгл «New Divide», адмыслова запісаны для стужкі «Трансформэры: Помста палеглых».

## Гісторыя

### Заснаваньне
Гурт быў заснованы ў 1996 годзе Майкам Шынодам, Брэдам Дэлсанам і Робам Бурданам, і называўся напачатку Xero. Пазьней яны зьмянілі назву на *Hybrid Theory*. Афіцыйна як гурт *Linkin Park* яны сталі выступаць у 1999 годзе.

Першапачаткова ў якасьці вакаліста быў запрошаны Марк Ўэйкфілд, але ж ён неўзабаве пакінуў гурт. Хлопцам быў патрэбен новы вакаліст. І яны вырашылі даслаць свае запісы розным людзям, каб тыя праслухалі іх і прапанавалі што-небудзь сваё. Гэтыя запісы зьявіліся і ў Чэстара Бэнінгтана. Ён, праслухаўшы запісы запісаў некалькі вакальных партыяў і адаслаў хлопцам. Тым спадабалася выкананьне Чэстара і ён незабаве далучыўся да хлапцоў.

Пасьля таго, як Чэстар пагадзіўся далучыцца да гурта, ён стаў звацца *Hybrid Theory*. Ідэя аб зьмешваньні стыляў вакалу дала штуршок для складаньня новага матэрыялу, што дапамагло адрадзіць гурт. Наступілі новыя часы. У хлапцоў паўсталі праблемы з брытанскім электронным гуртом, які меў назоў Hybrid і вінаваціў іх у плагіяце, таму Чэстар Бэнінгтан прыдумаў новы назоў для гурта — *Linkoln Park*, таму што ён стала хадзіў у студыю менавіта праз гэты парк у Лос-Анджэлесе. Але з-за таго, што такі дамэн у інтэрнэце быў заняты і яго выкуп каштаваў вельмі дорага, гурт назваўся ***Linkin Park***.

### Hybrid Theory
У 1999 годзе гурт падпісаў кантракт з Warner Bros. Records. На наступны год гурт выдаў дэбютны альбом Hybrid Theory — матэрыял, які зьбіраўся шмат гадоў. Альбом стаў вельмі пасьпяховым, разыйшоўся накладам 4 млн 800 тыс. копіяў за першы год і атрымаў прэмію «Грэмі» як найлепшы рок-альбом году. Песьні з альбома — *«Crawling»*, *«One Step Closer»* і *«In the End»* мелі посьпех у гіт-парадах, а кліп *«In the End»* атрымаў узнагароду як найлепшы відэакліп году.

У 2001 годзе гурт правёў тур па ЗША, неаднаразова выступаў зь вядомымі рэпэрамі, а таксама прыняў удзел у фэсьце *Ozzfest*. За той год гурт адыграў 320 канцэртаў, і выдаў DVD *Frat Party at the Pankake Festival*. Таксама *Linkin Park* запісаў альбом рэміксаў Reanimation.

### Meteora
У 2003 годзе выйшаў другі альбом *Linkn Park* пад назвай Meteora, які ўзначаліў чарт Billboard па продажах альбомаў. Відэакліпы на песьні *«Somewhere I Belong»*, *«Breaking the Habit»* і *«Numb»* трансьляваліся па MTV і займалі першыя месцы ў гіт-парадах. Альбом атрымаў шэраг узнагародаў: прэмію *MTV* за лепшае відэа («Somewhere I Belong») і *Radio Music Awards* за найлепшую песьню («Numb»). На песьні *«Numb»*, *«Faint»*, *«Lying from You»* былі запісаныя рэміксы з удзелам рэпэра Jay-Z. Пасьля выпуску гэтага альбому гурт стаў адным з самых папулярных у сьвеце.

### Minutes to Midnight
У 2006 годзе Linkin Рark бярэцца за запіс ноавага альбома. Прадусаваць альбом гурт абірае прадусара Рыка Рубіна. 15 траўня 2007 году выходзіць альбм Minutes to Midnight. 7 верасьня 2008 году гурт становіцца ляўрэатам MTV Video Music Awards у намінацыі «Найлепшы кліп у стылі рок». 25 лістапада 2008 году выходзіь DVD «Road to Revolution: Live at Milton Keynes» на якім запісаны канцэрт у межах эўрапейскага турнэ.

## Склад
* Чэстар Бэнінгтан — вакал
* Майк Шынода — вакал, клявішы, рытм-гітара, MC
* Джо Ган — дыджэй
* Брэд Дэлсан — гітара
* Роб Бурдан — барабаны
* Дэйв Фарэл — бас-гітара

**Былыя ўдзельнікі**:
* Кайл Крыснэр — бас-гітара (1998—1999)
* Скот Козел — бас-гітара (1999—2001)
* Марк Ўэйкфілд — вакал (1996—1998)

## Дыскаграфія

### Студыйныя альбомы
* *[[Hybrid Theory]]* (2000)
* *[[Meteora]]* (2003)
* *[[Minutes to Midnight]]* (2007)
* *[[A Thousand Suns]]* (2010)
* *[[Living Things]]* (2012)
* *[[The Hunting Party]]* (2014)
* *[[One More Light]]* (2017)
* *From Zero* (2024)

### [[Дэма]] і [[EP]]-запісы
* *[[Xero]]* (1997)
* *Hybrid Theory Demo* (1999)
* *[[Hybrid Theory EP]]* (1999)
* *Hybrid Theory Demo (8-Track CD)* (1999)
* *Hybrid Theory [Demo Cassette]* (2000)
* *[[Hybrid Theory EP]]* (Перавыданьне) (2001)
* *LP Underground 2.0 EP* (2002)
* *LP Underground 3.0 EP* (2003)
* *LP Underground 4.0 EP* (2004)
* *LP Underground 5.0 EP* (2005)
* *LP Underground 6.0 EP* (2006)
* *LP Underground 7.0 EP* (2007)
* *LP Underground 8.0 EP: MMM…COOKIES — Sweet Hamster Like Jewels From America!* (2008)
* *Songs from the Underground* (2008)
* *LP Underground 9 — Demos EP* (2009)
* *A Decade Underground* (2010)
* *LP Underground X — Demos EP* (2010)
* *iTunes Festival: London 2011* (2011)
* *LP Underground Eleven* (2011)

### Альбомы рэміксаў
* *[[Reanimation]]* (2002)
* *[[Collision Course]]* (разам з Jay-Z) (2004)

### DVD, канцэртныя CD
* *[[Frat Party at the Pankake Festival]]* (2001)
* *[[Reanimation]]* (2002) (DVD-Audio)
* *[[The Making of Meteora]]* (2003) (Абмежаваны выпуск)
* *[[Live in Texas]]* (2003)
* *[[Collision Course]]* (2004)
* *[[The Making of Minutes to Midnight]]* (2007) (Абмежаваны выпуск)
* *[[Road to Revolution: Live at Milton Keynes]]* (2008)

## Дадатковыя зьвесткі
* *Linkin Park* надзвычайна папулярныя ў Японіі. Так, напрыклад, шматлікія ню-мэтал гурты спрабуюць пераймаць іх гучаньне, напрыклад Eight.
* Песьня «One Step Closer» гучыць у тытрах фільму «Дракула».
* У фільме «*Прыцемкі*» ў тытрах грае песьня «*Leave Out All the Rest*».

## Вонкавыя спасылкі
* Афіцыйны сайт
* Афіцыйны фан-клюб
* Расейскамоўны фан-сайт

Катэгорыя:Музычныя гурты ЗША
Катэгорыя:Рок-гурты ЗША
Катэгорыя:Ню-мэтал гурты
Катэгорыя:Зьявіліся ў 1996 годзе
Катэгорыя:Музычныя гурты, якія зьявіліся ў 1996 годзе
Катэгорыя:Музычныя гурты з Лос-Анджэлесу
Катэгорыя:Музычныя гурты з Каліфорніі